Pasta med scampi – Levert av MatPrat | Heidis Mat og Kaker
Av Heidis Mat og Kaker
I kategori Pasta, Sjømat
Publisert 23. april 2011
En superdeilig middag på under 15 minutter. Det kreves litt planlegging, men ikke mer enn at man må huske å ta scampiene ut av fryseren så de tiner tidsnok Skal du gjøre det litt spesielt, smaker det best med rå scampi som du skreller selv (husk å fjerne tarmen på ryggen). I en stressende hverdag er det helt lov å bruke de som allerede er ferdig kokt!
Jeg smakte en scampirett som er sånn ca lik denne hos en venninne. Det var så utrolig godt, så jeg løp og kjøpte ingredienser et par dager senere. Av en eller annen grunn rakk vi ikke middag den dagen dette var planlagt, så jeg lagde det til kveldsmat til mannen og meg selv. Dagen etter kom det middagsgjester, og det ble servert da også. Veldig godt til et glass vin.
Du trenger til 2 store og 2 små:
500 gram scampi
1-2 grønn chili
5-6 ss balsamicoeddik (smak deg frem)
Spaghetti, etter anvisningen på pakken. Ha gjerne litt olje i vannet.
Ta ut scampi av fryseren og la de tine i et dørslag. Skrell scampiene.
Kok opp vann. Ha i spaghettien.
Kutt en løk og 1-2 grønn chili (uten frø og hinner) i små biter. Fres dette i litt olje i stekepannen. Når løken er gyllen har du oppi scampiene. Nå kommer det til å bli en del væske i pannen av scampiene. Ha så i balsamicoeddiken og la det putre litt til væsken er noe redusert.
Vask salaten og del tomatene i fire.
Legg i en dyp tallerken, ha over litt balsamicoeddik og server! TIPS:
Bruker du rå scampi er nok steketiden litt lenger. Da bør du kanskje begynne med løk, chili og scampi når du setter på vannet til spaghettien, og ikke når du putter spaghettien i vannet.
Om Heidis Mat og Kaker
Dette feltet er tomt. Hvorfor ikke skrive litt info om deg selv på brukersiden? Dette kan legges inn på Brukere > Din Profil i kontrollpanelet